CELEX: 32018R0063
Language: hr
Date: 2017-09-26 00:00:00
Title: Delegirana uredba Komisije (EU) 2018/63 оd 26. rujna 2017. o izmjeni Delegirane uredbe (EU) 2017/571 o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za izdavanje odobrenja za rad, organizacijske zahtjeve i objavljivanje transakcija za pružatelje usluga dostave podataka (Tekst značajan za EGP. )

17.1.2018   
               
               
                  HR
               
               
                  Službeni list Europske unije
               
               
                  L 12/2
               
            DELEGIRANA UREDBA KOMISIJE (EU) 2018/63
      оd 26. rujna 2017.
      o izmjeni Delegirane uredbe (EU) 2017/571 o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za izdavanje odobrenja za rad, organizacijske zahtjeve i objavljivanje transakcija za pružatelje usluga dostave podataka
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 65. stavak 8. točku (c),
      budući da:
      
                  (1)
               
               
                  Delegiranom uredbom Komisije (EU) 2017/571 (2) utvrđuju se organizacijski zahtjevi za pružatelje usluga dostave podataka, uključujući pružatelje konsolidiranih podataka (CTP-e) za vlasničke instrumente. S obzirom na to da su pojedinosti o mehanizmima objavljivanja konsolidiranih podataka za nevlasničke instrumente, npr. za obveznice, strukturirane financijske proizvode, emisijske jedinice i izvedenice blisko povezani s odredbama Delegirane uredbe (EU) 2017/571, primjereno je u istoj Delegiranoj uredbi odrediti i opseg konsolidiranih podataka za nevlasničke instrumente te stoga izmijeniti Delegiranu uredbu (EU) 2017/571.
               
            
                  (2)
               
               
                  Kako bi uspostavili okvir koji osigurava poslovne inicijative za upravljanje konsolidiranim podacima za nevlasničke instrumente, CTP-ima bi trebalo biti dopušteno upravljanje konsolidiranim podacima koji obuhvaćaju samo jedan razred imovine ili više njih.
               
            
                  (3)
               
               
                  CTP-i bi trebali osigurati objavljivanje propisanih informacija o transakcijama koje obuhvaćaju najmanje 80 % ukupnog volumena i broja transakcija koje su ovlašteni sustavi objavljivanja (APA-e) i mjesta trgovanja objavili za svaki relevantni razred imovine u prethodnih šest mjeseci. Tim se pristupom osigurava da CTP-i objavljuju informacije koje su važne iz perspektive korisnika te se istodobno izbjegavaju visoki troškovi koji nastaju uključivanjem svih informacija koje su objavili sve APA-e i sva mjesta trgovanja.
               
            
                  (4)
               
               
                  CTP-i bi trebali na raspolaganju imati dovoljno vremena da dosegnu stope pokrivenosti utvrđene u ovoj Uredbi u slučaju da trebaju dodati nova mjesta trgovanja i nove APA-e u svoje tokove podataka.
               
            
                  (5)
               
               
                  Zbog dosljednosti i nesmetanog funkcioniranja financijskih tržišta, nužno je da se odredbe koje se odnose na nevlasničke CTP-e i nacionalne odredbe kojima se prenosi Direktiva 2014/65/EU primjenjuju od istog datuma. Kako bi se osigurao nesmetan prijelaz na novi sustav, nužno je da prvo razdoblje procjene stopa pokrivenosti CTP-a započne 1. siječnja 2019.
               
            
                  (6)
               
               
                  Ova se Uredba temelji na nacrtu regulatornih tehničkih standarda koji je Europsko nadzorno tijelo za vrijednosne papire i tržišta kapitala (ESMA) dostavilo Komisiji.
               
            
                  (7)
               
               
                  ESMA je provela otvorena javna savjetovanja o nacrtu regulatornih tehničkih standarda na kojem se temelji ova Uredba i zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (3),
               
            DONIJELA JE OVU UREDBU:
      Članak 1.
      Delegirana uredba (EU) 2017/571 mijenja se kako slijedi:
      
                  1.
               
               
                  Umeće se sljedeći članak 15.a:
                  „Članak 15.a
                  Opseg konsolidiranih podataka za obveznice, strukturirane financijske proizvode, emisijske jedinice i izvedenice
                  1.   CTP u svoje elektroničke tokove podataka uključuje podatke o jednom ili više sljedećih razreda imovine:
                  
                              (a)
                           
                           
                              obveznice, ne uključujući robu kojom se trguje na burzi (ETC-i) i dužničke instrumente kojima se trguje na burzi (ETN-i);
                           
                        
                              (b)
                           
                           
                              vrste obveznica – ETC-i i ETN-i;
                           
                        
                              (c)
                           
                           
                              strukturirani financijski proizvodi;
                           
                        
                              (d)
                           
                           
                              sekuritizirane izvedenice;
                           
                        
                              (e)
                           
                           
                              kamatne izvedenice;
                           
                        
                              (f)
                           
                           
                              valutne izvedenice;
                           
                        
                              (g)
                           
                           
                              vlasničke izvedenice;
                           
                        
                              (h)
                           
                           
                              robne izvedenice;
                           
                        
                              (i)
                           
                           
                              kreditne izvedenice;
                           
                        
                              (j)
                           
                           
                              ugovori za razlike;
                           
                        
                              (k)
                           
                           
                              C10 izvedenice;
                           
                        
                              (l)
                           
                           
                              izvedenice emisijskih jedinica;
                           
                        
                              (m)
                           
                           
                              emisijske jedinice.
                           
                        2.   CTP u svoje elektroničke tokove podataka uključuje podatke koji su javno objavljeni u skladu s člancima 10. i 21. Uredbe (EU) br. 600/2014 koji dosežu sljedeće dvije stope pokrivenosti:
                  
                              (a)
                           
                           
                              broj transakcija koje je CTP objavio za razred imovine naveden u stavku 1. čini najmanje 80 % ukupnog broja transakcija u relevantnom razredu imovine koje su u razdoblju procjene iz stavka 3. u Uniji objavili sve APA-e i sva mjesta trgovanja.
                           
                        
                              (b)
                           
                           
                              volumen transakcija koje je CTP objavio za razred imovine naveden u stavku 1. čini najmanje 80 % ukupnog volumena transakcija u relevantnom razredu imovine koje su u razdoblju procjene iz stavka 3. u Uniji objavili svi APA-e i sva mjesta trgovanja.
                           
                        Za potrebe točke (b), volumen transakcija utvrđuje se u skladu s mjerom volumena navedenom u tablici 4. Priloga II. Delegiranoj uredbi Komisije (EU) 2017/583 (*1).
                  3.   CTP procjenjuje stope pokrivenosti utvrđene u stavku 2. svakih šest mjeseci, na temelju podataka koji obuhvaćaju prethodnih šest mjeseci. Razdoblja procjene započinju svake godine 1. siječnja i 1. srpnja. Prvo razdoblje obuhvaća prvih šest mjeseci 2019.
                  4.   CTP osigurava da se što prije dosegnu stope pokrivenosti utvrđene u stavku 2., a u svakom slučaju najkasnije:
                  
                              (a)
                           
                           
                              31. siječnja kalendarske godine nakon razdoblja koje obuhvaća razdoblje od 1. siječnja do 30. lipnja;
                           
                        
                              (b)
                           
                           
                              31. srpnja kalendarske godine nakon razdoblja koje obuhvaća razdoblje od 1. srpnja do 31. prosinca.
                           
                        
                     (*1)  Delegirana uredba Komisije (EU) 2017/583 оd 14. srpnja 2016. o dopuni Uredbe (EU) br. 600/2014 Europskog parlamenta i Vijeća o tržištima financijskih instrumenata u pogledu regulatornih tehničkih standarda u vezi sa zahtjevima u pogledu transparentnosti za mjesta trgovanja i investicijska društva u odnosu na obveznice, strukturirane financijske proizvode, emisijske jedinice i izvedenice (SL L 87, 31.3.2017., str. 229.).”"
						
               
            
                  2.
               
               
                  Članak 21. zamjenjuje se sljedećim:
                  „Članak 21.
                  Stupanje na snagu i primjena
                  Ova Uredba stupa na snagu dvadesetog dana od dana objave u Službenom listu Europske unije.
                  Primjenjuje se od 3. siječnja 2018.
                  Međutim, članak 15.a stavak 4. primjenjuje se od 1. siječnja 2019., a članak 14. stavak 2., članak 15. stavci 1., 2. i 3. i članak 20. točka (b) primjenjuju se od 3. rujna 2019.”
               
            Članak 2.
      Stupanje na snagu i primjena
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. rujna 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 173, 12.6.2014., str. 349.
      
      
         (2)  Delegirana uredba Komisije (EU) 2017/571 od 2. lipnja 2016. o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za izdavanje odobrenja za rad, organizacijske zahtjeve i objavljivanje transakcija za pružatelje usluga dostave podataka (SL L 87, 31.3.2017., str. 126.).
      
         (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).